150. löggjafarþing 2019–2020.

Þingskjal 386 — 150. mál.

Svar

sjávarútvegs- og landbúnaðarráðherra við fyrirspurn frá Ingu Sæland
um strandveiðar árið 2019.

1.	Hver var heildarviðmiðun afla og veiddur heildarafli í tonnum í strandveiðum árið 2019?

Heildarviðmiðun á strandveiðum árið 2019 var 11.100 tonn af kvótabundnum tegundum og 1.000 tonn af ufsa en 20% af andvirði hans rann í Verkefnasjóð sjávarútvegsins. Alls voru veidd 9.751 tonn af kvótabundnum tegundum auk 517 tonna af ufsa í VS.

2.	Hvernig skiptist heildaraflinn í þorsk, ufsa, karfa, ýsu, steinbít og annað talið í prósent
um og tonnum? Tölur óskast eftir svæðum og fyrir landið allt.

3.	Hver var fjöldi landana á svæðum A–D?

Á svæði A voru 6.561 landanir, á svæði B 3.343, á svæði C 3.079 og á svæði D 2.989.

4.	Hvert var hlutfall svæða A–D af heildarviðmiði?

Heildarviðmið af kvótabundnum tegundum var 11.100 tonn. Á svæði A var veitt 36% af viðmiði, á svæði B 18%, á svæði C 18%, á svæði D 15% en 12% af viðmiði var ekki veitt.

5.	Hver var fjöldi báta á strandveiðum á svæðum A–D og samtals á landinu öllu?

Á svæði A voru útgefin strandveiðileyfi 232, á svæði B 135, á svæði C 122 og á svæði D 139. Alls voru síðan útgefin 628 strandveiðileyfi 2019.

6.	Hver var hlutfallsleg skipting bátagerða, þ.e. smábáta í aflamarki, krókaaflamarki og báta eingöngu á strandveiðum?

Af 628 leyfum voru 125 bátar eingöngu með strandveiðileyfi, krókaaflamarksbátar voru 445 og aflamarksbátar 58.

7.	Hver var heildarumframafli í þorski yfir skammt" í tonnum? Hversu hátt hlutfall var þetta af heildarkvóta? Hvert var hlutfall þessara tilvika í heildarfjölda landana? Hversu há upphæð var innheimt í ríkissjóð vegna umframafla?

Heildarumframafli í óslægðum þorski var 154 tonn. Það eru 1,58% af heildarkvótanum. Af löndunum var 28% með umframafla. Innheimtar voru í ríkissjóð vegna umframafla 41.879.941 kr.

8.	Hvert var heildaraflaverðmæti strandveiða þorsks, ufsa, karfa og ýsu eftir svæðum og samtals? Hver voru meðalverðmæti þessara tegunda í strandveiðunum á öllu landinu og skipt eftir svæðum?

Heildarverðmæti eftir tegundum og svæðum í kr.

SA	SB	SC	SD	Alls verðmæti
Þorskur	1.154.431.227	582.533.475	690.607.673	469.610.752	2.897.183.127
Ýsa	159.524	2.295.781	2.159.611	202.245	4.817.161
Ufsi	24.641.327	12.969.628	10.599.856	41.208.563	89.419.374
Karfi	4.522.436	5.865.669	1.746.312	5.299.206	17.433.623
1.183.754.514	603.664.553	705.113.452	516.320.766	3.008.853.285

Meðalverð tegunda eftir svæðum í kr.

SA	SB	SC	SD	Allt landið
Þorskur	307	318	354	316	321
Ýsa	206	301	310	201	294
Ufsi	106	97	101	113	107
Gullkarfi	230	257	244	255	248

9.	Hversu mikið af heildarafla af strandveiðum var selt í gegnum fiskmarkaði?

Af strandveiðiafla voru 8.088 tonn seld í gegnum fiskmarkað, auk 517 tonna af ufsa en 20% af andvirði hans rann í Verkefnasjóð sjávarútvegsins.

10.	Hversu mikið af heildarafla af strandveiðum var selt til fiskvinnslna samkvæmt samningi um byggðakvóta á hverju veiðisvæði A-D? Svar óskast sundurliðað sem almennur byggðakvóti og byggðakvóti Byggðastofnunar.

Eftirfarandi tafla sýnir hvernig afli á strandveiðum var nýttur sem mótframlag til byggða
kvóta og seldur til fiskvinnslna samkvæmt vinnslusamningi þar um.

Svæði	kg
SA	364.423
SB	38.870
SC	82.498
SD	45.565
Alls	531.356

Ekki er um mótframlag að ræða vegna byggðakvóta Byggðastofnunar.